
REGULAMENT PRIVIND ORGANIZAREA

 TÂRGULUI DE PAŞTE 

1. INFORMATII GENERALE PRIVIND TÂRGUL DE PAŞTE
1.1 Primăria Municipiului Timişoara şi Casa de Cultură a Municipiului Timişoara organizează în perioada 19 aprilie 2013 – 7 mai 2013, Târgul de Paşte.
1.2. Agenţii economici sunt obligaţi să se încadreze în orarul de funcţionare: 08.00 – 23.00 şi cel de aprovizionare 6.00 – 8.00 dimineaţa.
         
 1.3 Agenţii economici vor comercializa doar produsele prezentate şi aprobate în baza avizului emis de Biroul Autorizare Activităţi Comerciale din cadrul Primăriei Municipiului Timişoara.

1.4.Fiecare agent economic se obligă să asigure echipament adecvat sărbătorilor de primăvară, pentru personalul de servire.

1.5. Agenţii economici au obligaţia de a preda căsuţele închiriate de la Casa de Cultură a Municipiului Timişoara în starea în care le-au preluat, pe bază de proces verbal. 

1.6.Fiecare agent economic va respecta normele P.S.I. în vigoare şi va suporta consecinţele nerespectării acestora.

1.7.Fiecare agent economic care foloseşte echipamente electrice pentru încălzirea căsuţei, va anunţa la încheierea contractului tipurile de echipamente de încălzire, a căror putere cumulata nu va depăşi 1kw.

            1.8.Data deschiderii Târgului de Paşte anunţată de Primăria Municipiului Timişoara va trebui respectată de comercianţi. Toate căsuţele vor fi deschise şi aprovizionate corespunzător la ora şi în ziua deschiderii oficiale a Târgului. 
1.9. Afişarea preţurilor produselor se va face în mod obligatoriu lizibil, în limba română şi în moneda naţională.

1.10.Pe toată perioada Târgului de Paşte, este interzisă utilizarea muzicii ambientale.
2. AMPLASAMENTUL TARGULUI DE PASTE
2.1.  Targul de Paşte va găzdui 30 de căsuţe în conformitate cu locaţiile stabilite în Anexa 1. 
2.2. Suprafaţa căsuţelor din Târgul de Paşte este de 6mp având în vedere dimensiunea standard de 3mx2m a căsuţelor specifice Târgului de Paşte.
2.3. Căsuţele vor fi montate în locaţiile prevăzute în anexa 1. în perioada 17-18 aprilie 2013.

2.4. Amplasamentele căsuţelor din Târgul de Paşte sunt marcate în planurile de situaţie scara 1:500, prevăzute în Anexa 1 şi fac parte integrantă din prezentul Regulament. 
Tipul de activitate care se poate desfăşura  în incinta căsutei este prezentat în tabelul de mai jos: 

	Nr.crt
	AMPLASAMENT STR.MARASESTI

Anexa 1
	OBIECTUL
	     DESTINATIE
	Nr.ampla-

samente

	3.
	Poziţia 1 până la poziţia 30 
	Căsute

3mx2m
	Comercializare produse specifice Sărbătorilor de Paşte
	30 căsuţe


3.  DURATA CONTRACTULUI ŞI PROCEDURA DE AUTORIZARE
       3.1. In urma selecţiei dosarelor depuse se va încheia contract de colaborare între agentul economic şi Casa de Cultură a Municipiului Timişoara, care va respecta prevederile prezentului regulament, pe perioada 19 aprilie  2013 – 07 mai 2013. 
3.2.  Agenţii economici selectaţi au obligaţia de a obţine până la data începerii Târgului de Paşte: 

a) Avizul pentru desfăşurarea activităţilor de comerţ stradal în conformitate cu HCL 139/ 2011 cap.V, pct.7, art.49 eliberat de Biroul Autorizare Activităţi Comerciale din cadrul Primăriei Municipiului Timişoara, însoţit de dovada de achitare a taxelor de ocupare a domeniului public, 
b) avizele necesare de la Direcţia de Sănătate Publică a jud. Timiş şi Direcţia Sanitar – Veterinară a jud. Timiş  (pentru agenţii care comercializează produse agroalimentare).

3.3. Fără obţinerea unuia dintre avizele specificate în prezentul regulament şi fără dovada plăţii conform pct.4.2, contractul se desfiinţează.

4. VALOAREA CONTRACTULUI

4.1. Valoarea minimă a contractului este:
a) pentru comercializarea produselor nealimentare de sezon, specifice Sărbătorilor de Paşte cu casuta standard (3x2m) de la Casa de Cultura a Municipiului Timisoara - 1000 lei
b) pentru comercializarea produselor alimentare, a produselor de panificaţie şi patiserie, a băuturilor, cu căsuţa standard  (3x2m) de la Casa de Cultura a Municipiului Timisoara - 1500 lei
c) pentru comercializarea produselor de patiserie de tip colac secuiesc, cu casuţa standard (3x2m) - 2000 lei          
4.2. Contravaloarea rezultata în urma incheierii contractului de colaborare conform pct. 4.1. se va face până cel târziu în data de 19 aprilie 2013, in contul Casei de Cultură a Municipiului Timişoara nr.RO67TREZ6215010XXX000405 deschis la Trezoreria Timişoara
       5. CRITERII DE ELIGIBILITATE     
5.1. Selecţia dosarelor pentru participarea la Târgul de Paşte va fi stabilită de către o comisie numită prin dispoziţie de către Primarul Municipiului Timişoara.

5.2. In procesul de selecţie al dosarelor pentru participanţii la Târgul de Paşte, comisia va urmări ca documentaţia înregistrată de către agenţii economici să conţină:

· formular de participare la Târgul de Paşte;

· lista produselor comercializate şi fotografii ale acestora;

· dovada faptului că agentul economic este constituit într-una din modalităţile prevăzute de lege in vederea desfăşurării de activităţi cu scop lucrativ.

b) istoricul comercianţilor la ediţiile precedente ale Târgului de Paşte (sancţiuni, procese-verbale, amenzi etc.)
c) calitatea şi specificitatea produselor comercializate (certificat de calitate sau orice alt document care atestă acest lucru) 
5.3. În cazul în care doi sau mai mulţi agenţi economici doresc acelaşi amplasament, departajarea se va face în funcţie de suma cu care ei se vor angaja suplimentar, să contribuie, prin sponsorizare, la constituirea unui fond la bugetul local pentru premierea elevilor şi a studenţilor eminenţi, a artiştilor şi a sportivilor care au făcut performanţă. 
6. DISPOZITII  FINALE 
6.1. În baza prezentului regulament, agentul economic are obligaţia de a-şi încheia contract de prestări servicii publice de salubrizare pentru colectarea, transportul şi depozitarea deşeurilor menajere, cu operatorul serviciilor de salubrizare locală, pentru toată perioada Târgului de  Paşte. 

În ceea ce priveşte gestionarea deşeurilor rezultate din activitatea societăţilor în cadrul Târgului de Paşte, acestea au următoarele obligaţii:

- uleiurile alimentare uzate rezultate în urma preparării unor produse alimentare se vor colecta în recipiente adecvate (bidoane) şi se vor preda către operatori specializaţi (se va prezenta copia contractului încheiat cu un astfel de operator);

- cenuşa rezultată de la prepararea unor produse de patiserie va fi depozitată separat în recipiente metalice şi predată ulterior către operatorul serviciilor de salubrizare locală.;

- societăţile care vor comercializa vin fiert şi produse alimentare care se vor consuma la faţa locului, au obligaţia de a amplasa coşuri pentru colectarea hârtiilor, ambalajelor, paharelor din plastic, în perimetrul amenajat pentru servirea acestor produse;

- de a asigura păstrarea curăţeniei în jurul recipientelor de precolectare a deşeurilor, precum şi în spaţiile şi în jurul spaţiilor pe care le folosesc;

- de a depozita separat deşeurile menajere de cele reciclabile.

6.2. Nerespectarea acestor obligaţii se va sancţiona contravenţional cu amendă cuprinsă între 1.500 lei şi 2.500 lei, conform din HCL 371/2007 privind constatarea şi sancţionarea contravenţiilor pe teritoriul  municipiului Timişoara, modificată şi completată prin HCL 206/2009. Sancţiunile vor fi constatate şi aplicate de către Biroul Autorizare Activităţi Comerciale din cadrul Primăriei Municipiului Timişoara.
6.3. Nerespectarea uneia dintre prevederile mai sus menţionate în acest regulament, atrage după sine anularea avizului eliberat de Biroul Autorizare, Publicitate şi Comerţ din cadrul Primăriei Municipiului Timişoara, respingerea dosarelor de participare pentru următoarele trei ediţii ale Târgului de Paşte, precum şi aplicarea de sancţiuni contravenţionale, conform legii.

